تېرو ۲۴ ساعتونو کې د سرې میاشتې د فعالیتونو خبرونه: کابل: * د سرې میاشتې سرپرست عمومی رئیس مولوی مطیع الحق خالص په خپل کاری دفتر کې د سیمې لپاره د نړیوال فدراسیون له عمومی رئیس الکساندر متیو او د افغانستان لپاره د یاد بنسټ له مشر نېسېفور مګینډی سره د همغږۍ ناسته ترسره کړه. * د سوری زړه په رنځ اخته ۱۵ تنه ماشومان ۲ کورنیو روغتونونو ته د درملنې او عملیات په موخه ور وپېژندل شول. سمنګان: د وروستیو ورښتونو له امله خلم ولسوالۍ کې له ۳ زیانمنو شویو کورنیو سره د ۴ قلمه غیر خوراکی توکو مرسته ترسره شوه. کونړ: د ورښتونو له امله ۱۲۰ زیانمنو شویو کورنیو سره په ۵ ولسوالیو کې د غیر خوراکی توکو مرسته وشوه، چې کمپلې، ترپالونه او د پخلنځی توکی په کې شامل وو. لغمان/ بامیان: د وروستیو ورښتونو له امله په مختلفو سیمو کې له زیانمنو شویو کورنیو سره د مرستې په موخه سروې ترسره شوه. ننګرهار: یو شمېر کارکوونکو ته د ناچاودو توکو څخه د مخنیوی په موخه یو ورځنی ورکشاپ ورکړل شو.